# אביעד אברהם סטולמן

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

הרב ד"ר אביעד אברהם סטולמן (נולד תשל"ד, 1974), הרב של קהילת זמר הזית באפרת.

אביעד סטולמן

## [עריכה] תולדות חייו

אביעד אברהם סטולמן נולד בשנת תשל"ד (1974) בירושלים. מצד אמו הוא נצר למשפחה חסידית שהתיישבה בארץ ישראל עוד במאה התשע עשרה ומצד אביו הוא בן למשפחה רבנית ידועה בארצות הברית. סבו, הרב יצחק סטולמן, היה מראשי הרבנים בארצות הברית, ונשיא תנועת המזרחי בארצות הברית.

סטולמן התחנך במוסדות חורב בירושלים ובישיבת ההסדר ברכת משה שבמעלה אדומים. לאחר תום לימודיו בישיבת ההסדר למד בבית מורשה בירושלים. הוא נבחן בבחינות להסמכה של הרבנות הראשית לישראל ונסמך לרבנות על ידי הרב זלמן נחמיה גולדברג, לשעבר אב"ד בבית הדין הגדול בירושלים.

במקביל ללימודיו התורניים סיים את שלושת התארים האקדמיים. בכתיבת עבודות התואר השני והתואר השלישי, שנעשו במסגרת לימודיו במחלקה לתלמוד שבאוניברסיטת בר-אילן, הנחה אותו פרופ' שמא יהודה פרידמן. עבודת הדוקטור שלו הנה מהדורה חדישה ופירוש מדעי מקיף של פרק עשירי במסכת עירובין שבתלמוד הבבלי. סטולמן מפרסם מדי פעם מאמרים תורניים ומחקריים בהלכה, במחשבה ובספרות התלמודית.

בשנת תשס"ה נתמנה לשמש כרבה של קהילת זמר הזית באפרת. סטולמן משיב לשאלות הלכתיות באתר האינטרנט שלו "פלא יועץ". פסיקותיו ההלכתיות מנומקות בהרחבה יחסית למדיום האינטרנט והן אף מצטיינות בבהירות מרובה.

הרב סטולמן לא נמנע ממעורבות פוליטית ומנקיטת עמדה בסוגיות חברתיות ודתיות המפלגות את הציבור הדתי לאומי. במחלוקת העזה על ההתנתקות מחבל עזה ביטא את דעתו בבמות פומביות שיש להישמע להוראות הממשלה ולבג"ץ.

בפסיקת ההלכה הכוללת לעתים פסקים נועזים במונחים אורתודוכסיים מנסה סטולמן לשלב גם תפיסה הגותית המבוססת על גישה רציונליסטית מבית מדרשם של הרמב"ם וחוקרי היהדות בדור האחרון.

כתלמידו של הרב נחום אליעזר רבינוביץ', אותו הוא רואה כרבו המובהק, הוא סבור שכוחא דהיתרא עדיפא, והוא נותן מקום לשיקולים מוסריים בפסיקת ההלכה. בהתאם לתפיסה זו, ביקר סטולמן את הספר "שערי אורה" של הרב שלמה לוי, ראש הכולל בישיבת הר עציון, על החמרה יתירה בהלכות נידה. סטולמן ביקש לאמץ את גישתו ההלכתית המתונה של הרב עובדיה יוסף בו הוא מוצא את גדול הפוסקים בימינו.

## [עריכה] קישורים חיצוניים

אתר האינטרנט "פלא יועץ"

מקור: http://he.wikipedia.org../../../%D7%90/%D7%91/%D7%99/%D7%90%D7%91%D7%99%D7%A2%D7%93_%D7%90%D7%91%D7%A8%D7%94%D7%9D_%D7%A1%D7%98%D7%95%D7%9C%D7%9E%D7%9F.html

קטגוריות: רבני הציונות הדתית | רבנים ישראלים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש